cyanic-selkie/wikianc huggingface dataset:
Igrexa católica armenia
Estrutura
Por mor do xenocidio armenio, a estrutura da Igrexa católica armenia variou moito: os masacres e os desprazamentos remataron coa práctica totalidade das dioceses armenias no territorio da actual Turquía. Antes do xenocidio, as dioceses católicas armenias eran as seguintes:
Pablo Nicolás Caballero
Traxectoria
Tras xogar só seis partidos en Tigre sen marcar goles, o 15 de febreiro de 2011 chega cedido durante outro ano ao Club Guaraní de Paraguai para xogar na Copa Libertadores, o máis importante torneo do fútbol de América. Despois da súa estadía volta ao equipo de Avellaneda da man de Alfio Basile xunto co seu compañeiro de dianteira en Guaraní, Federico Santander. O 21 de abril de 2012 marcou o seu primeiro gol desde o seu regreso ao club na vitoria por 1 a 0 ante San Martín de San Juan no Torneo Clausura (Primeira División) 2012. A mediados de 2012 asinou por un ano a préstamo con opción de compra co Club Almirante Brown, onde se converteu en titular indiscutíbel. Alí pasou ano até que emigrou á China, onde xogou seis meses até a súa volta ao seu país da man do Ferro Carril Oeste. O 30 de xaneiro de 2015 asina polo seu primeiro club europeo, o Club Deportivo Lugo da Liga Adelante. Tras unha boa temporada no club lucense, onde consegue anotar 7 goles en 14 partidos (979 minutos), renova o seu contrato cos albivermellos. Na pretemporada 2015 consegue anotar 4 goles á SD Compostela en 21 minutos.
José Iglesias Fernández
Como futbolista
Destaca as súas oito tempadas no Real Madrid dos anos cincuenta entre os anos 1951 e 1959, no que disputou 123 encontros gañou catro ligas e catro copas de Europa, formou parte do once inicial co que o equipo madrileño conquistou a primeira copa de Europa ante o Stade de Reims por 4-3. Neste período tamén foi convocado coa selección española ante Alemaña Federal, encontro que rematou en 2-2.
Como adestrador
Posteriormente Joseíto adestrou a Valencia CF, Deportivo da Coruña, Córdoba CF, Real Murcia, CD Tenerife, Deportivo Alavés e Granada CF. Nesta cidade estableceuse tras retirarse do fútbol.
Ligat ha'Al
Formato
Na Ligat Winner compiten cada ano os doce principais clubs de baloncesto de Israel. Fundada en 1954, a liga é coñecida en Europa debido ao éxito dos equipos israelís nas competicións europeas como a Euroliga, a ULEB Eurocup (antiga Copa ULEB) e o EuroChallenge (antes Eurocopa). Moitos xogadores que non son elixidos no Draft da NBA deciden probar sorte nesta liga.
Portugalete, Castro, Carballedo
Portugalete é un lugar da parroquia de Castro, no concello lugués de Carballedo, na comarca de Chantada. Segundo o INE en 2016 tiña cinco habitantes (dúas mulleres e tres homes).
Manuel Alepuz Andrés
Traxectoria
Na tempada 1948–49 fichou polo Levante UD, de Segunda División, onde permaneceu dúas campañas.
Joseph Conrad
Traxectoria
Está enterrado en Canterbury.
Puvieiros, Castro, Carballedo
Toponimia
O topónimo pode ter que ver co latín, mura ou bancal no eido. . Ningún outro lugar de Galicia leva este nome.
Colección Real de Moedas e Medallas de Dinamarca
Directores da Colección Real de Moedas e Medallas
miniatura|234x234px| Christian Frederik Numsen, primeiro director do Gabinete Real de Moedas e Medallas
Methone (lúa)
Methone está visiblemente afectada por unha resonancia de lonxitude media coa moito máis grande e masiva Mimas. Isto causa unha perturbación orbital no semieixo maior duns 20 kms de variación respecto da lonxitude do citado semieixo, se este non estivese perturbado, e ademais 5° na lonxitude, estas variacións teñen lugar ó longo duns 450 días terrestres. A excentricidade e inclinación tamén varían pero en diferentes escalas de tempo, varía entre 0,0011 e 0,0037 para a excentricidade e entre 0,003° e 0,020° para a inclinación. A proximidade ás órbitas de Pallene e Anthe suxire que estas lúas poderían formar parte dun grupo dinámico.
Bureta
A vista non debe fixarse na chave da bureta, senón no nivel descendente do líquido. Enrasar a bureta é enchela de xeito tal que a base do menisco formado polo líquido coincida exactamente co cero da bureta.
Pamukkale
A antiga cidade grecorromana de Hierapolis construíuse no alto do "castelo" branco que en total ten 2700 m de longp, 600 m. de largo e 160 m de altura. Pódese ver a gran distancia, desde os outeiros da cidade de Denizli, no lado oposto do val, a 20 km.
Bieite de Abaixo, Ferreira, Coristanco
Está situado entre Coristanco e a Agualada.
Annisette Koppel
Activismo político
Annisette e o seu marido Thomas Koppel, falecido en 2006, realizaron concertos solidarios cos movementos de liberación de Palestina e Turquía e para os pobres dos barrios baixos de Manila. Annisette e Thomas foron membros do Partido Comunista de Dinamarca Marxista-Leninista marxista-leninista durante varios anos.
Tras a reaparición de The Savage Rose co álbum Black Angel en 1995, a Annisette diagnosticáronlle cancro, que logrou vencer. A banda organizou manifestacións e participou na manifestación de Stop Bush no verán de 2005.
Dictyostelium
Importancia
Durante a maioría da súa vida, esta ameba social experimenta un ciclo vexetativo, depredando nas bacterias do solo, e dividíndose periodicamente por mitose. Cando a comida é escasa, pode empezar un ciclo sexual ou un ciclo social. No ciclo social, as amebas agréganse en resposta ao AMPc en número de milleiros, e forman unha masa móbil, que parece unha lesma e móvese cara á luz. Finalmente esta masa forma un corpo frutífero no cal aproximadamente o 20% das células morren para deixar ao resto das células nunha posición elevada, que é mellor para a esporulación e dispersión das esporas.
O Mato, Caboi, Outeiro de Rei
O Mato é un lugar da parroquia de Caboi no concello lugués de Outeiro de Rei, na comarca de Lugo. Segundo o IGE, en 2013 tiña 3 habitantes (1 home e 2 mulleres).
Constance Kamii
Traxectoria
Foi colaboradora de Jean Piaget nos estudos relacionados coa psicoloxía xenética e teoría piagetiana. Actualmente Kamii é profesora da universidade de Alabama.
Anselmo Lorenzo
Traxectoria
En 1871 formou parte con Francisco Mora y González Morango da sección española da Primeira Internacional. Participou nunha conferencia en Londres en 1871 na que defendeu unha postura non marxista.
Marina Alta
Economía e Actividade
A Mariña Alta foi durante a gran parte da súa historia, unha comarca dedicada principalmente ás actividades agrícolas no interior, e ás relacionadas coa pesca nos municipios costeiros. Tras o "boom" turístico dos anos 60, a gran beleza desta comarca propiciou un cambio no sector económico, dedicado desde entón ao sector terciario.
Función continuamente diferenciable
Definición para funcións reais de varias variables
Sexa unha función co dominio
Constancia
Historia
Tomis (tamén chamada Tomi) foi unha colonia grega na provincia de Escitia a beiras do mar Negro, fundada ao redor do 500 a. C. polos intercambios comerciais coas poboacións de dacios e xétas locais. Probablemente o nome deriva do grego antigo Τόμη que significa corte, sección. Segundo a Biblioteca mitolóxica de Apolodoro foi fundada por Eetes:
Segundo Jordanes (e despois Casiodoro), a fundadora da cidade foi unha raíña masaxeta:
Transporte
miniatura|200px|Autovía A2 cara Constancia.
O porto da cidade, cun faro na entrada, está ben protexido fronte aos ventos do norte, pero algúns desde o sur, sueste e suroeste provocan ás veces serios perigos. A escuadra da frota romanesa do mar Negro está estacionada aquí. Unha longa canle conecta o mar Negro, en Constancia co Danubio.
Laborie, Santa Lucía
Laborie é un distrito administrativo localizado no sur da illa de Santa Lucía, un pequeno país da área do Caribe localizado ao norte de Venezuela e Trinidad e Tobago. De acordo co censo do ano 2001 a rexión ten unha poboación de 7.365 habitantes.
A cabeceira distrital é a poboación de Laborie, situada a 27 km ao sur da cidade de Castries.
Lingua angika
A lingua angika (अंगिका) é unha lingua falada na parte leste de Bihar, en Santhal Praganas de Jharkhand e no Distrito Maldah de Bengala Occidental. O angika é unha lingua indoaria da rexión de Anga, na India. Alén da India, o angika tamén se fala na rexión de Terai, no Nepal.
Rexión de Gambela
En Gambela atópase o Parque Nacional de Gambela, que abrangue 5 061 km2 ou o 17% do territorio da rexión.
Cast Away
Sinopse
En 1995, Chuck Noland (Tom Hanks) é un hiperactivo executivo que vive inmerso no seu traballo nunha empresa de transporte urxente (Fedex) onde os reloxos son a pauta da súa axitada vida, a súa noiva incondicional apenas pode compartir tempo con el. Toda a súa vida baséase en minutos e cumprimentos de entregas e supervisa o mesmo cada operación de importancia. A súa lema é que o home vive en función do tempo. A pesar da súa axitada vida, Noland ten unha noiva incondicional, Kelly (Helen Hunt), unha estudante universitaria coa que pasa algunhas horas. En Nadal, Noland dálle un agasallo a Kelly (aparentemente un anel de compromisos) e ela regálalle un reloxo de peto coa súa foto no anverso da tapa. Noland ten que ir ás Hawai e volver en 8 días máis e aborda un avión de Fedex.
Eleccións municipais en Marín
Corporacións
miniatura|[[Galería de imaxes de casas dos concellos de Galicia|Casa do concello de Marín]]
Jelgava
Jelgava (alemán: Mitau; lituano: Mintauja; ruso: Елгава / Митава) é unha cidade de 66.087 habitantes (2006) situada no centro de Letonia a 41 quilómetros ó suroeste de Riga.
Liga de Delos
Actuacións da Confederación
Logo de obter estes éxitos contra os persas, Cimón pensou nunha expansión por Exipto, onde estaban sufrindo tamén unha invasión persa. Pero os confederados non viron con bos ollos esta incursión militar que só podía traer vantaxes a Atenas e que lles ía custar a eles boa parte do tesouro. Tanto a expedición como as campañas contra os persas en Exipto foron un fracaso, e finalmente Atenas tivo que negociar a paz. O negociador foi o estadista ateniense Calias, e o acordado que os persas deixasen libre o mar Exeo e as costas de Asia Menor mentres que Atenas debía renunciar á súa intervención na política de Exipto e Chipre (ver Paz de Calias). Deste xeito chegou ao seu fin a guerra entre os gregos e os persas.
Pedro Ferrer
Traxectoria
Pedro fíxose cargo dos negocios familiares e viaxou a canda á súa familia catalá á Exposición Universal de Barcelona de 1888, na que participaba o seu primo Ramon Romaní i Puigdengolas, data na que comeza a tirar fotografías. En 1894 xa ofrecía os seus servizos como fotógrafo no comercio familiar da rúa Real 61, nun edificio de catro plantas onde tamén se situaba o domicilio familiar. Destacan as súas fotografías sobre a vida cotiá da cidade, que apareceron na serie Por las calles. Editou Vistas de La Coruña e Porfolio de Galicia, fascículos publicados entre 1902 e 1904.
Thema de Samos
miniatura|Os themata bizantinos de Asia Menor. O thema de Samos (θέμα Σάμου, théma Sámu) foi un thema (provincia civil-militar bizantina), localizado na beira oriental do mar Exeo. Foi establecido a finais do século IX como un dos tres themas navais (en grego θέματα ναυτικᾶ) que organizaban os barcos e tropas da mariña bizantina.
Valcambi
Valcambi é unha das plantas de afinación de metais preciosos máis grandes do mundo e a de maior produción mundial (2.000 toneladas anuais). A compañía afina ouro, prata, platino e paladio en diversas formas, maioritariamente as barras e lingotes fundidos e cuñados, moedas cuñadas e outros produtos de fundición semiacabados. Ademais, ofrece tamén servizos de ensaio, transporte e almacenaxe de metais preciosos.
Historia
Ese mesmo 1967, o banco suízo Credit Suisse adquiriu o 50 % das accións de Valcambi, en 1968 outro 30 % e, finalmente, en 1980 o 20 % restante, ata se facer coa propiedade total da compañía.
Badal Novas
Badal Novas é o primeiro xornal dixital dos concellos das comarcas do Carballiño e O Ribeiro e cobre todo tipo de información de interese (política, cultural, social, deportiva etc.) que ocorre neste territorio. A maior parte dos seus beneficios vai destinada a institucións de carácter benéfico e social.
Badal TV
Ademais do portal web, Badal Novas tamén conta cunha canle de televisión local (Badal TV). Entre a súa variada programación destaca o informativo Badal Novas, presentado por Maiti Grande e que se emite ás 21:30 horas e comparten a través da súa canle de Youtube. Badal TV tamén retransmite os plenos e ten programas de entrevistas, faladoiro, infantís, de viaxes etc.
InterCityExpress
miniatura|dereita|250px|Tren da ICE A InterCityExpress, coñecido co acrónimo ICE, é unha marca comercial da empresa DB pola cal define o servizo comercial con trens de alta velocidade en Alemaña.
Fresa y chocolate
Argumento
Trátase de dúas persoas na procura da súa identidade, David, estudante de ciencias sociais na Universidade da Habana e Diego, un artista homosexual obsesionado coa cultura. O cruzamento entre ambos dá lugar a un complexo tecido de relacións interpersoais de amizade e paixón, poñendo en perigo a liberdade dos dous.
Aldixe, Abadín
San Pedro de Aldixe é unha parroquia do concello de Abadín. Ten unha superficie de 5,93 km². Tiña 68 habitantes en 2015 (32 homes e 36 mulleres) segundo datos do IGE. Iso supón unha diminución da poboación respecto a 2013 cando tiña 77 habitantes (39 mulleres e 38 homes), distribuídos en 9 entidades de poboación, e en relación ao ano 1999 cando tiña 108 habitantes.
Xeografía
Limita coas parroquias de Baroncelle, As Goás e Castromaior, e tamén limita co concello de Vilalba. As entidades de poboación desta parroquia son: O Campo, Carboeiro, Casadán, Cotillón, Pena, Petaiño, A Ponte, Ventoso e Os Verdes
Relixiosamente, pertence o arciprestado de Baroncelle.
As Teixoeiras, Ferreira, Coristanco
As Teixoeiras é un lugar da parroquia de Erbecedo, no concello coruñés de Coristanco na comarca de Bergantiños. Tiña 18 habitantes no ano 2018 segundo datos do Instituto Nacional de Estadística dos cales eran 9 homes e 9 mulleres.
Proba (educación)
Un exame pode ser realizado de maneira formal ou informal. Un exemplo de proba informal sería unha proba de lectura realizada por un pai a un neno. Un exemplo dunha proba formal sería un exame final administrado por un profesor nunha aula. As probas formais a miúdo resultan nunha cualificación nas probas. A cualificación da proba pode ser interpretada en relación a unha norma ou criterio. A norma pode ser estabelecida independentemente ou por análise estatística de varios individuos.
568
Mortes
Historia ano a ano
Pego, Alacant
Demografía
Conta cunha poboación de 11.043 habitantes (2008). Un 18,7% da súa poboación censada é da inmigración, principalmente doutros países do continente europeo.
Tor (xeomorfoloxía)
miniatura|200px|dereita|[[Kit-Mikayi, célebre tor preto de Kisumu, en Kenya.]] O termo tor en xeomorfoloxía refírese a un relevo residual que se produce por afloramentos de materiais de maior dureza como pode ser o granito. Ao se producir a erosión, estes materiais teñen maior resistencia que os do seu arredor, de modo que non sofren tanto a erosión, xeralmente tendo morfoloxía de outeiros.
Comuna francesa
miniatura|Mapa das 36.569 comunas da [[Francia metropolitana|300px]] A comuna é a división administrativa de menor nivel en Francia. A palabra francesa commune apareceu no século XII, da verba pertencente ao latín medieval communia, cuxo significado se refire ao pequeno conxunto de xente que comparte unha vida común, do latín communis, cousas en común.
Número total de comunas
A 1 de marzo de 2007, existían 36.780 comunas en Francia, 36.568 delas na Francia metropolitana e 212 na ultramar. Isto é considerablemente máis ca en calquera outro país europeo. Esta peculiaridade explícase máis en detalle na sección de historia máis adiante. En resumo, as comunas francesas aínda reflicten a división de Francia en aldeas no tempo da Revolución Francesa, máis de dous séculos atrás. Debería ser destacado que, a diferenza doutros países como os Estados Unidos, a totalidade do territorio da República de Francia, fóra dunhas pequenas posesións de ultramar, atópase dividido en comunas. No territorio da República Francesa non hai ningún lugar que sexa directamente gobernado por un condado ou algunha autoridade maior. (Isto é semellante á situación en Nova Inglaterra, rexión dos Estados Unidos.) Calquera lugar da República Francesa é parte dunha comuna, tanto no territorio metropolitano como no de ultramar (incluídas montañas deshabitadas ou as selvas), con estas únicas excepcións:
Poboación dunha comuna típica
En Francia metropolitana, hai 20.982 comunas con menos de 500 habitantes, o cal é o 57,4% do número total de comunas. Nesas 20.982 comunas viven só 4 638 000 habitantes, ou o 7,7% da poboación total de Francia metropolitana. Noutras palabras, só o 7,7% da poboación francesa vive nun 57,4% das comunas, mentres que o 92,3% de poboación restante concéntrase en só un 42,6% das comunas.
Debate actual
Hai dous tipos de estruturas intercomunais:
Cadea de transmisión
Aplicacións
Existe un dispositivo chamado falcon utilizado para absorber parte das vibracións da cadea, o que impide a fragmentación dalgún elo.
A cadea de distribución, sempre que o seu engraxamento sexa adecuado e o seu mecanismo tensor funcione correctamente, dura o que dure o motor.
Eurocopa de Fútbol de 1960
Media de Goles
4.25 por encontro
Bowling for Columbine
Bowling for Columbine é un filme documental estadounidense escrito, producido, dirixido e narrado por Michael Moore. O filme explora o que Moore suxire que foron as principais causas do masacre de Columbine de 1999 e doutros actos de violencia con armas. Moore céntrase no contexto no que se produciu o masacre, nalgunhas opinións e suposicións públicas sobre cuestións relacionadas. O filme mergúllase na natureza da violencia nos Estados Unidos de América.
O home que era Xoves
Trama
Finalmente, nunha reunión entre os seis axentes, e Domingo, descobren que este era en realidade o mesmo home que os recrutaba. Os axentes pensaban que a persoa que os recrutaba buscaba unha brigada de persoas intelixentes e preparadas, pero decátanse de que foron enganados.
Carballeira (homónimos)
Amais, como apelido pode referirse a:
División administrativa
O grao de autogoberno de cada unha destas entidades depende da concepción centralista ou descentralizada do estado. Diferente consideración teñen os territorios dependentes (por exemplo as colonias dun imperio colonial), que non forman parte do núcleo dun estado-nación.
Equisetáceas
Caracteres
Os talos (caules) presentan nós e entrenós ben diferenciados, e os nós parecen inchados e articulados. A superficie do talo nos estrenós é estriada: presenta cristas e vales lonxitudinais, carácter único en monilófitas. As células da epiderme do talo depositan sílice na superficie do talo que actúa como reforzo de sostén. O talo é usualmente oco, e en corte transversal presenta un oco central e outros ocos pequeñiños no lado interno das cristas e os vales.
Ecoloxía
Son terrestres ou semiacuáticas. Estas plantas son colonizadoras de áreas deforestadas, marxes de lagos, e zonas húmidas.
Evolución
Os parentes fósiles de Equisetum aparecen desde o Devoniano (hai uns 408-360 millóns de anos) e logo se volveron máis abundantes e relativamente pequenos (menos de 1 m de altura) adaptados ao sotobosque dos bosques do Carbonífero.
Richard Parkes Bonington
Traxectoria
Foi un dos artistas británicos máis influentes da súa época. A facilidade do seu estilo estaba inspirada polos antigos mestres; con todo, a aplicación era enteiramente moderna.
Dolores Cacuango
Traxectoria
Dolores Cacuango naceu no latifundio de San Pablo Urcu preto de Cayambe (provincia de Pichincha) en 1881. Os seus pais, Andrea Quilo e Juan Cacuango, foron indios gañanes, nome que recibían as persoas que traballaban en facendas sen soldo. Creceu no campo xunto aos seus pais, sen asistir á escola debido á falla de recursos económicos. Nunca aprendeu a ler nin a escribir, o que resultou un factor motivante para mellorar o acceso á educación da comunidade indíxena. Aprendeu a falar castelán na cidade de Quito, lugar onde traballou como empregada doméstica a moi curta idade.
Iolanda de Xerusalén
Morte
Frederico finalmente partiu de Brindisi o 8 de setembro de 1227 cara a Xerusalén pero enfermou en Otranto, onde Luís IV, landgrave de Turinxia, fora levado a terra. Frederico pospuxo a viaxe mentres se recuperaba. Mentres tanto, Iolanda morreu logo de dar a luz ao seu segundo fillo, un neno, Conrado, en Andria, Bari, o 25 de abril de 1228. Foi enterrada na catedral de Andria. Frederico finalmente embarcou para Xerusalén o 28 de xuño.
Manuel Basulto Jiménez
Manuel Basulto Jiménez, nado en Adanero (Ávila) o 17 de maio de 1869 e finado en El Pozo del Tío Raimundo (Madrid) o 12 de agosto de 1936, foi un prelado español e bispo de Xaén e Lugo. Foi un dos trece bispos asasinados polo bando republicano durante a Guerra Civil Española.
Woody Woodpecker
Woody Woodpecker (coñecido en Galiza polas dobraxes hispanoamericanas coma El Pájaro Loco (o Paxaro Tolo) e co nome Loquillo) é un personaxe animado de ficción que aparecía nas curtametraxes animadas do estudio de Walter Lantz e distribuídas pola Universal Studios. Woody é un peto ou picapau da especie norteamericana Melanerpes formicivorus e foi creado polo artista de storyboards Ben Hardaway, creador tamén de Bugs Bunny e Daffy Duck (o Pato Lucas), da Warner Bros.
Século de Pericles
O goberno
Pericles foi un grande orador, calidade esta que lle permitiu ter grandes éxitos coa súa palabra na Asemblea, expoñendo a súa visión da política. Un dos seus maiores acertos foi conseguir que se permitise o acceso aos cargos de funcionario público aos cidadáns atenienses chamados tetes (ou thetes), que eran aqueles que carecían de riquezas. Outro grande acerto do seu goberno foi a institución da mistoforia (μισθoφoρια, que significa literalmente función asalariada); é dicir, un salario especial para os cidadáns funcionarios que asistisen á Asemblea. Deste xeito estes cidadáns non perdían nada aínda que se tivesen que dedicar por completo a estes cargos públicos. Con este sistema conseguiu Pericles que a Asemblea estivese sempre chea de asistentes. Como gobernador de Atenas conseguiu que esta cidade chegase a ser a primeira e a máis importante do mundo grego, adquirindo unha cultura resplandecente e unhas institucións democráticas.
O teatro
Atenas chegou a ser a gran cidade do teatro grego. Ata ese século existían soamente teatros levantados en pedra, pero no século de Pericles organizábanse as representacións nuns teatros provisionais, feitos de madeira, que só se mantiñan os dez días que duraban as representacións. Estas sesións dábanse durante oito horas seguidas e eran unha especie de concurso que tiña o seu xurado encargado de proclamar un vencedor. Os mellores escritores dramáticos da época acudían a estes certames e estreaban alí as súas obras. O decorado destes teatros era moi simple. Debían actuar, como máximo, tres actores que levaban a máscara que os identificaba co personaxe que representaban, acompañaban aos actores un coro que cantaba e os recitadores.
Surfactante
Caracterización de interfaces e capas de surfactante
A tensión superficial e interfacial pode caracterizarse por medio de métodos clásicos como o método da gota pendente ou da gota rotante. As tensións superficiais dinámicas, é dicir, as tensións superficiais en función do tempo, poden obterse co aparello de presión de burbulla máximo.
Ésteres de fosfato, sulfato e sulfonato
Os surfactantes aniónicos conteñen grupos fncionais aniónicos nas súas cabezas, como sulfatos, sulfonatos, fosfatos e carboxilatos. Importantes alquil sulfatos son: lauril sulfato amónico, lauril sulfato de sodio (dodecil sulfato de sodio, SLS, ou SDS), e os relacionados alquil-éter sulfatos lauril éter sulfato de sodio (SLES), e miristil éter sulfato de sodio.
Non iónicos
Os surfactantes non iónicos teñen grupos hidrófilos que conteñen oxíxeno unidos covalentemente, que están unidos a estrutruas parentais hidrófobas. A solubilidade en auga dos grupos con oxíxeno é o resultado do establecemento de enlaces de hidróxeno. Estes enlaces diminúen cando sobe a temperatura, e a solubilidade en auga dos surfactantes non iónicos decece tamén co incremento da temperatura.
Ésteres de ácido graxo de sorbitol
Tweens:
De acordo coa composición do seu contraión
No caso dos surfactantes iónicos, o contraión pode ser:
Controversia sobre saúde e medio ambiente
Un deterxente de lavalouzas ordinario, por exemplo, promove a penetración de auga no solo, pero o efecto dura só uns poucos días (moitos deterxentes en po de lavandería comúns conteñen niveis de compostos como álcalis e axentes quelantes que poden danar as plantas e non debería aplicarse aos solos). Os axentes humidificadores do solo comerciais continúan funcionando durante un considerable período de tempo, pero finalmente degrádanse pola acción dos microorganismos do solo. Porén, algúns poden interferir cos ciclos vitais dalgúns organismos acuáticos, polo que debe terse coidado de impedir a escorredura destes produtos nos regatos e ríos, e o exceso de produto non debería ser baldeado.
Bugalliña
O xogo aparece mencionado nun estudo da Universidade de Santiago de Compostela do ano 2009, que recolle 64 xogos tradicionais galegos que se seguen a practicar, moitos en risco de desaparecer.
Xaime Isla Couto
Xaime Isla Couto,            tamén coñecido como Xaime Illa Couto,  nado en Santiago de Compostela o 23 de outubro de 1915 e finado en Vigo o 25 de abril de 2012, foi un intelectual e economista galego.
Orientación vocacional
Outro feito que marcou a vocación de Xaime Isla Couto foron as campañas de investigación colectiva do Seminario de Estudos Galegos -coma bolseiro da Sección de Estudos Xurídicos, Económicos e Sociáis. Estas campañas tiveron lugar no 1935 nas Terras do Deza –da man de Bibiano Fernández Osorio-Tafall-; e no 1936 –á beira de Ramón Otero Pedrayo- na comarca de Fisterra. O obxectivo desta formación era a preparación dunha Enquisa para o estudio social i económico da Parroquia galega e dun Manual de Institucións para o seu emprego por universitarios escolares de toda Galicia, proxectos frustrados polo comezo da Guerra Civil. Porén, a súa orientación vocacional cara á economía xorde grazas ao galeguismo, en concreto, do contacto cos membros da xeración Nós e do Seminario de Estudos Galegos, a quen recoñece coma mestres e os cales mantiveron a súa ascendencia no futuro no seo da Editorial Galaxia. O compromiso galeguista e a toma de conciencia dos problemas sociais, económicos e políticos de Galicia fixéronlle descubrir a necesidade de elaborar e crear:
A economía social de mercado
Nos editoriais da Revista de Economía de Galicia, Xaime Isla plasmou o seu rexeitamento das concentracións monopolísticas; defendeu a liberdade na produción, consumo e traballo fronte ao dirixismo intervencionista extremo; e reivindicou unha política social e económica que minguase as desigualdades sociais.
O pensamento económico alemán
Xaime Isla amosouse, ao igual que Wilhelm Röpke (1899-1966), partidario dun «terceiro camiño», un termo medio entre o capitalismo no seu funcionamento perfecto e o estatismo extremo, xa que ámbolos dous mirran o libre xogo das forzas sociais e económicas.
O personalismo comunitario
''COMUNITARIA. Por unha socialización na liberdade, pola autonomía das colectividades naturais e voluntarias; e por unha sociedade máis xusta, máis fraterna, de onde se eliminen a un tempo a explotación do home polo home e o antagonismo de clases. ''PERSONALISTA. Como loita pola causa do home total, da súa plena realización e libre iniciativa creadora; o recoñecemento da súa enteira dignidades, e dos seus dereitos non soamente individuais –políticos, económicos e sociais- senón tamén colectivos e comunitarios.
Economía na Xeración Galaxia
Pero non podemos perder de vista que o alento da esperanza vital da utopía que nace do compromiso coa tradición galeguista, realízase no seo dun contexto de asoballamento completo de Galicia como sociedade, cultura e política diferenciadas. Emporiso, a súa «realización no fracaso» canalizouse no seo dunha cultura, política e economía de resistencia fronte ao poder negador da ditadura franquista. E a combinación de raíz e utopía, co estímulo dun contexto tan aveso coma o do Franquismo –tanto social, coma económica e politicamente-, permitíronlle, grazas á súa intuición e curiosidade inesgotable, subliñar os fundamentos da «visión territorial do desenvolvemento» a prol do proxecto dun desenvolvemento endóxeno, autocentrado e autodependente para Galicia.
Colección Grial. Caderno nº4 Aspectos económicos y jurídicos de Galicia
Denunciar e alentar o esforzo das máis xoves xeracións galegas, impulsado cara a un auténtico e sincero planteamente dos problemas vivos da existencia cultural da nosa Terra e orientado, ó mesmo tempo, na busca dunha resposta propia e construtiva ás universais inquedanzas do tempo presente.
Codesido, Oca, Coristanco
Codesido é un lugar da parroquia de Oca, no concello coruñés de Coristanco na Comarca de Bergantiños. Tiña 88 habitantes no ano 2018 segundo datos do Instituto Nacional de Estadística dos cales eran 47 homes e 41 mulleres.
Alexander Calder
Traxectoria
Coñecido como o inventor do mobile (escultura móbil) ou chupin (xoguete móbil pendurado) converteuse así nun dos precursores da escultura cinética.
En 1933 Calder volveu para os Estados Unidos. En 1948 viaxou a América do Sur e novamente en 1959. Nesa última ocasión, visitou o Brasil, onde expón no Museo de Arte de São Paulo. En 1950 foi a Escandinavia.
Sinan
Fillo dun canteiro, recibiu unha educación técnica e chegou a ser un exeñeiro militar. Ascendeu rapidamente primeiro a oficial e máis adiante a comandante xanízaro, co título honorífico de aga. Durante as campañas cos xanízaros refinou as súas habilidades arquitectónicas e de enxeñería, chegando a ser un experto construtor de fortificacións de todos os tipos, así como de proxectos de infraestrutura militar, coma estradas, pontes e acuedutos. Cando tiña aproximadamente cincuenta anos foi nomeado xefe dos arquitectos imperiais, aplicando as habilidades técnicas que adquirira no exército para a creación de refinados edificios relixiosos e estruturas civís de todas as clases. Permaneceu neste posto durante case cincuenta anos.
Últimos anos
A pesar da extensión excepcional da súa vida profesional, é difícil pretender que todas estas obras fosen planificadas e realizadas por Sinan persoalmente. Unha parte delas, das que a maioría se encontran en Istambul, foran realizadas polos seus discípulos ou por organizacións de arquitectos que estaban vencelladas a el, e el contentaríase con supervisar a concepción da obra e os traballos. Por outra banda, na listaxe van incluídas as restauracións nas que participara.
Mimar Sinan faleceu case centenario, o 17 de xullo de 1588 en Istambul. Foi inhumado nun ángulo do norte da mesquita Sülimaniye, na proximidade dos mausoleos de Suleimán e da súa esposa Hürrem, máis coñecida por Roxelana.
SSC Napoli
Estadio
Disputa os seus encontros como local no Estadio Diego Armando Maradona, situado no barrio de Fuorigrotta na cidade de Nápoles. Tiña unha capacidade de 78.210 seguidores, reducida na actualidade a 60.240. As dimensións do terreo de xogo son 105 × 68 m. O estadio foi inaugurado o 6 de decembro de 1959 nun partido contra a Juventus; o resultado do encontro foi 2-1, a favor do Napoli.
Vera Rubin
No seu obituario, Dennis Overbye (do The New York Times), dixo dela que "transformou a física moderna e a astronomía coas súas observacións amosando que as galaxias e estrelas están inmersas no control gravitacional de vastas nubes de materia escura. O seu traballo axudou a introducir un cambio de escala copernicano na conciencia cósmica, é dicir, a percepción do que os astrónomos sempre viran e pensaran que era o universo, é só a parte visible dun masivo iceberg de misterio."
Peret
Traxectoria
miniatura|Peret no 2007. Refundou a rumba catalá partir da fusión do rock, o tanguillo flamenco e o mambo cubano. Sacou cancións como Una lágrima, El gitano Antón e Borriquito como tú, que o converteron nunha das figuras máis populares das décadas de 1970. Representou a España no Festival de Eurovisión coa canción Canta y se feliz en 1974. Comprometido co pobo xitano, ao cal pertence.
Djibuti
Djibuti (جيبوتي Jībūtī, Djibouti, Jabuuti, Gabuuti), ou Xibutí , oficialmente República de Djibuti é un país situado no Corno de África. Está bordeado por Eritrea no norte, Etiopía no oeste e sur e Somalia no sueste. O resto da fronteira está formado polo Mar Vermello e o Golfo de Adén ao leste. Djibouti ocupa unha superficie total de só 23.200 km².
Na antigüidade, o territorio formaba parte da Terra de Punt e despois do Reino de Aksum. A próxima Zeila (agora en Somalia) foi a sede do medieval Adal e do Sultanato de Ifat. A finais do século XIX, a colonia de Somalilandia estableceuse seguindo os tratados asinados polos sultáns somalís e afar con Francia  e o seu ferrocarril ata Dire Dawa (máis adiante Addis Ababa) permitiulles substituír rapidamente a Zeila como o porto para o sur de Etiopía e Ogaden. Máis tarde foi renomeado como o Territorio francés dos Afar e dos Issas en 1967. Unha década máis tarde, o pobo xibutí votou pola independencia. Isto marcou oficialmente o establecemento da República de Xibutí, chamada así pola súa capital. Djibouti uniuse ás Nacións Unidas o mesmo ano, o 20 de setembro de 1977. A principios de 1990, as tensións sobre a representación do goberno levaron a conflito armado xibutiano, que terminou nun acordo de repartición de poder en 2000 entre o partido gobernante e a oposición.
República de Djibuti
A principios de 1990, as tensións sobre a representación do goberno levaron a un conflito armado entre o partido de Partido Popular de Progreso (PRP) de Djibuti e o grupo de oposición Fronteira para a restauración da unidade e da democracia. O impasse terminou nun acordo de repartición de poder en 2000.
Xeografía
O seu territorio é principalmente desértico e o seu clima moi cálido. O centro do país é montañoso e divide Djibuti na planicie costeira e unha meseta no interior. O punto máis baixo é o Lago Assal (-155 metros), e o máis alto é Moussa Ali (2,028 metros). Os recursos naturais de Djibuti inclúen a enerxía xeotérmica. Non existen superficies de terra cultivable, irrigación ou colleitas permanentes, nin clase ningunha de bosque. O 9% do país forma parte de terras de pastoreo permanente.
El rey pasmado
El rey pasmado é unha película cómica e histórica española de 1991 dirixida por Imanol Uribe, baseada na novela de Gonzalo Torrente Ballester Crónica del rey pasmado.
Figo
Polinización
Moitas figueiras bravas son de dous tipos, un feminino e outro hermafrodita, por exemplo o figo comunmente chamado "turco" ou "grego" (variedade Smirna ou Zmir). Para efectuar a súa polinización usouse desde miles de anos o método chamado caprificación que consiste en pendurar pólas de figueiras con figos masculinos, chamados figos de cabras por non seren comestíbeis, preto das figueiras de froito para que as avésporas femia vaian dunha a outra planta e efectúen a súa polinización e frutificación.
Santa Baia, Castro, Carballedo
Santa Baia é un lugar da parroquia de Castro, no concello lugués de Carballedo, na comarca de Chantada.
Longare
Fai fronteira cos concellos de: Arcugnano, Castegnero, Grumolo delle Abbadesse, Montegalda, Montegaldella, Torri di Quartesolo e Vicenza.
Oca, Oca, Coristanco
Oca é un lugar da parroquia de Oca, no concello coruñés de Coristanco na Comarca de Bergantiños. Tiña 84 habitantes no ano 2018 segundo datos do Instituto Nacional de Estadística dos cales eran 39 homes e 45 mulleres.
Antonio Remón Zarco del Valle y Huet
Recoñecementos e títulos
Xentilhome de cámara do rei, cabaleiro da Gran Cruz de Carlos III (1834), de Isabel a Católica, Laureada de San Fernando e San Hermenegildo, tres veces cabaleiro de primeira clase da de San Fernando e San Hermengildo, así como foi condecorado coas cruces das batallas de Bailén, Aranxuez, Almonacid, Chiclana e Albuera; dúas veces benémerito da patria e pai da provincia. Entre os títulos que obtivo, atopábase o de Cabaleiro do Vélaro de Ouro (1860).
Usman dan Fodio
Usman dan Fodio, nado arredor de 1754 en Maratta (actual Nixeria) e finado en Sokoto en 1817, foi un líder relixioso e político da etnia peul que creou un Estado en África occidental, en territorios do que hoxe é Nixeria e o Chad, no curso do río Níxer.
Nico Rosberg
Nico Erik Rosberg, nado en Wiesbaden o 27 de xuño de 1985, é un piloto de Fórmula 1 alemán-finés. Debutou na categoría no con Williams. Corre baixo a bandeira alemá na Fórmula Un, a pesar de que competiu por Finlandia ao principio da súa carreira. Posúe a dobre nacionalidade destes dous países.
2010
Con todo, foi golpeado por mala sorte no Xapón, cando baixo a presión de Schumacher, desprendeuse unha roda do seu coche e levou a Rosberg contra a parede. O primeiro Gran Premio de Corea foi aínda máis desafortunado, cando marchaba cuarto comodamente, retirouse da carreira logo de ser arrollado por Mark Webber. Webber trompeou foise contra a parede e o impulso levouno de novo á pista de carreiras deixando a Rosberg sen escapatoria e os dous chocaron. A carreira no Gran Premio do Brasil de 2010 foi máis positiva, con Rosberg terminando en sexto lugar, malia tres paradas en boxes, dúas das cales fixéronse en condicións de coche de seguridade o que minimizou a perda de posicións da pista. A seguinte semana en Abu Zabi, Rosberg volveu a entrar en boxes baixo o coche de seguridade e isto permitiulle terminar cuarto, un resultado que lle asegurou o sétimo posto no Campionato de Pilotos. Rosberg terminou 16 das 19 carreiras da tempada, das cales 15 foron nos puntos.
2014
Logo dunha sólida pretempada, Rosberg comeza da mellor forma posible ao gañar o GP de Australia tras saír terceiro e poñerse primeiro na saída. Pese a que terminou segundo nas seguintes catro carreiras, por detrás do seu compañeiro, recuperou o liderado do mundial ao vencer en Mónaco, aumentando a brecha nas seguintes probas ata os 29 puntos despois do GP de Bélxica, onde foi segundo e Lewis Hamilton non puido terminar a proba. Pero a partir de aí, na recta final do campionato, Nico comete varios erros e sofre un abandono que lle fan perder o liderado e distanciarse bastante de Lewis Hamilton. Con cinco vitorias, dez segundos postos e un cuarto, o alemán resultou subcampión fronte ao británico.
Dido
Dido nas fontes clásicas
Siqueo (ou Acerbas), sacerdote do templo de Melkart en Tiro (divindade identificada con Heracles/Hércules por gregos e romanos), posuía vastos tesouros escondidos. Pigmalión cobizábaos, e para saber o seu paradoiro obrigou á súa irmá Elisa a casar con Siqueo sen revelarlle o interese oculto nese matrimonio. Elisa non amaba a Siqueo, aínda que este a ela si. Un tempo despois, Pigmalión comentoulle á súa irmá que sería conveniente saber onde se escondían as riquezas de Siqueo. Entendendo que fora utilizada, Elisa pescudou onde estaban escondidas pero sen contar a verdade ao seu irmán. Os tesouros foran enterrados no xardín do templo, e Elisa díxolle a Pigmalión que se achaban ocultos debaixo do altar. Esa mesma noite, Pigmalión enviou uns sicarios a matar a Siqueo. Tras levalo a cabo, os esbirros cavaron inutilmente unhafosa baixo o altar. Elisa atopou ao seu marido asasinado e correu a desenterrar o tesouro do xardín. Con el no seu poder, fuxiu de Tiro levándose á súa irmá Ana e un séquito de doncelas, axudada por amigos de Siqueo.
O problema de Dido
A historia da fundación de Cartago, coa enxeñosa argucia de delimitar unha superficie mediante unha corda formada polas tiras cortadas dunha pel de boi, é a orixe dun famoso problema matemático: achar a forma da maior superficie que se pode delimitar cun perímetro de lonxitude dada. Este problema (enganosamente sinxelo) xunto a outros similares, son denominados: problemas de isoperímetro ou 'problemas isoperimétricos. '
Revolución de Veludo
Historia
En 1989, o tempo de cambios en Europa, a xente de Checoslovaquia sabía sobre a caída do imperio Soviético e as caídas dos réximes en países próximos a través da radio (Radio Free Europe). O 17 de novembro en Praga a policía atacou a miles de estudantes que protestaban contra o réxime comunista. Este suceso provocou o inicio das manifestacións. Creouse o Foro Cívico dirixido polo dramaturgo Václav Havel, e dentro do Partido Comunista Checoslovaco evidéncianse loitas de poder entre sectores inmovilistas como Gustav Husak e reformistas como Lasdislav Adamec. Como consecuencia créase un clima tenso.
Tras a folga xeral do 27 de novembro de 1989 e a falta de apoio do aliado soviético, o Partido Comunista Checoslovaco abandona o poder. O ata entón valedor da ortodoxia comunista, Gustav Husak, dimitía o 10 de decembro como Presidente da República. Os acontecementos precipitáronse e antes de finalizar o ano 1989 Vaclav Havel accedeu á xefatura do Estado e Alexander Dubcek á presidencia do Parlamento. En xuño de 1990 celebráronse eleccións democráticas das que sairían vencedores o Foro Cívico e o Foro Público Contra a Violencia, variante eslovaca do primeiro.
A evolución política e as escisións posteriores destes partidos íanse plasmar durante os anos 1991 e 1992, así como un poderoso movemento nacionalista secesionista que se traduciría na independencia entre a República Checa e Eslovaquia no ano 1993, Vaclav Havel converteríase no primeiro presidenre da República Checa e Vaclav Klaus no primeiro ministro, mentres que en Eslovaquia sería Vladimir Meciar o novo xefe de Estado. En 2004 ambos países ingresaron de forma conxunta na Unión Europea e a Alianza do Atlántico Norte (OTAN).
Paco de Lucía
Galardóns e recoñecementos
Recibiu, entre outros moitos galardóns, o Premio Nacional de Guitarra de Arte Flamenca, a Medalla de Ouro ao Mérito nas Belas Artes (1992), a Distinción Honorífica dos Premios da Música (2002), o Premio Princesa de Asturias das Artes (2004). É Doutor Honoris Causa pola Universidade de Cádiz.
Volta ao País Vasco 2018
O vencedor xeral da volta foi o esloveno Primož Roglič que aproveitou a súa supremacía na modalidade contra o reloxo para impoñerse aos seus rivais máis directos. Ademais fíxose co xersei verde da clasificación dos puntos. Completando os caixóns do podio acabaron dous locais: no segundo lugar o alavés do Movistar Mikel Landa e na terceira praza o guipuscoano do Bahrain-Merida Ion Izagirre.
Jeanine Áñez
Jeanine Áñez Chávez, nada en San Joaquín, Beni, 13 de xuño de 1967, é unha avogada, presentadora de televisión e política boliviana, que ocupou o cargo de presidenta de Bolivia de forma interina entre 2019 e 2020, tras a renuncia de Evo Morales.
Preparativos electorais
O 20 de novembro de 2019, o goberno interino presentou un proxecto de lei destinado a forxar un camiño cara a novas eleccións. A lei presentada polo goberno de Áñez di que se celebrarán eleccións 120 días despois do nomeamento das novas autoridades electorais, mesmas que deben ser elixidas nun máximo de 20 días. Unha vez nos seus cargos, os vogais do Tribunal Supremo Electoral terán 48 horas para facer pública a data dos comicios. A lei tamén establece que polo menos dous dos vogais deben ser indíxenas e tres mulleres.
Contra os feminicidios
Áñez tamén anticipou un incremento da consignación do orzamento da Tesouraría Xeral da Nación para combater estes delitos e pediu aos ministros que implementasen políticas eficaces, xa que considerou "inconcibible" que a pesar das leis que garanten ás mulleres unha vida libre de violencia, seguen sendo asasinadas.
Médicos cubanos
Bolivia cortou relacións con Cuba o 24 de xaneiro de 2020, despois de acusar á illa de afectar sistematicamente a relación bilateral baseada no respecto mutuo, nos principios de non interferencia nos asuntos internos, na autodeterminación dos pobos e na igualdade soberana dos Estados, pero, con todo, o goberno de Áñez reiterou a vontade do Goberno de Bolivia de manter relacións cordiais.
Conflito con México
O 14 de novembro de 2019, Áñez indicou que Morales se adicara a facer "descualificacións" desde a súa chegada a territorio mexicano. O goberno de Bolivia, amparado no tratado internacional de Montevideo, acusou ao expresidente Morales de avivar as protestas do seu exilio en México contra o goberno interino, que anticipou que faría unha reclamación á administración de Andrés Manuel López Obrador. En resposta, a Secretaría de Relacións Exteriores aclarou que México non é parte do devandito tratado e subliñou que a liberdade de expresión está garantida no artigo 6 da súa Carta Magna.
O 27 de decembro de 2019 diplomáticos de España realizaron unha visita de cortesía á embaixada mexicana na Paz e demoraron a súa saída debido á detención de vehículos que tiñan que recollelos naquel lugar. Segundo o Ministerio de Asuntos Exteriores boliviano, diplomáticos españois chegaron á residencia mexicana con "persoas coa cara cuberta", que "tentaron entrar no complexo de forma subrepticia e clandestina". Despois afirmouse que eran membros do Grupo Español de Operacións Especiais (GEO). O embaixador de México acusou ao goberno de Jeanine Áñez de violar a Convención de Viena sobre Relacións Diplomáticas. Longaric respondeu dicindo que a presenza de gardas enmascarados e armados levantou a sospeita dos residentes de que habería un intento de sacar a Quintana desde a embaixada ata outro lugar. "Ningún país do mundo podería tolerar o ocorrido o venres pasado. Nese caso, a Convención de Viena habilita o Estado anfitrión para declarar aos diplomáticos que violan as regras das convencións personae non gratae", dixo Longaric. En rolda de prensa, Áñez proclamou formalmente o embaixador mexicano persona non grata e deulle 72 horas para saír do país, e México retirou oficialmente o seu embaixador.
Arxentina
A chegada de Evo Morales a territorio arxentino produciuse dous días despois de que Alberto Fernández tomase posesión como presidente da Arxentina. Fernández convidara a Morales ao país e segundo o ministro de Asuntos Exteriores, Felipe Solá, pedíuselle ao expresidente que se compromete a non facer declaracións políticas durante a súa estadía na Arxentina como refuxiado político. Pouco despois, esa restrición foi levantada. Santiago Cafiero, Xefe de Gabinete de Ministros da Arxentina, expresou que un refuxiado político ten "os mesmos dereitos que un cidadán arxentino, co que ten liberdade de expresión, para declarar, para pensar e dicir o que quere. Non imos restrinxir as súas liberdades". As autoridades arxentinas expresaron o seu apoio ás reunións con simpatizantes e outras actividades políticas que Morales decidiu realizar na Arxentina.
Conventus iuridicus
Convento lucense
O Conventus lucensis abarcaba a provincia da Coruña por enteiro; o norte da actual provincia de Pontevedra, a maior parte da de Lugo (salvo a comarca de Quiroga, ao sueste) e incluía territorios occidentais da actual Asturias, até a desembocadura do río Navia, é dicir, até onde se marca hoxe a zona litoral asturiana de fala galega.
Convento asturicense
O Conventus asturicensis, tiña a respecto do lucense, os límites indicados arriba, de Norte a Sur, é dicir o río Navia, a comarca de Quiroga, o río Navea, e as comarcas galego-orientais da actual diocese de Astorga. A respecto do convento de Braga, a divisoria debía estar estabelecida pola serra da Culebra e os Tras-os-Montes (pero Castro Avelâes, sobre o río Sabor era asturicense, polo que este río debeu ser antigo linde). Cara ao Sur o río Douro indicaba o fito meridional, nun curto tramo, pois desde a confluencia co río Esla, este río, a contracorrente, e logo o río Cea, afluente a súa vez do último, sinalaba a fronteira co conventus cluniensis, até os Montes cántabros. O límite norte asturicense estaba sinalado polo mar Cantábrico, de xeito que, case toda Asturias, era asturaugustana.
Lume, San Xusto, Coristanco
Lume é un lugar da parroquia de San Xusto no concello coruñés de Coristanco na comarca de Bergantiños. Tiña 9 habitantes no ano 2018 segundo datos do Instituto Nacional de Estadística dos cales eran 3 homes e 6 mulleres.